|  |  |
| --- | --- |
| verzia | 02 |
| dátum platnosti | 9. 10. 2020 |
| dátum účinnosti | 16. 10. 2020 |
| schválil | Predsedníčka RpV dňa 9. 10. 2020 |
| autor/navrhovateľ | Lucia Demková, Veronika Mrňová |

**Interná smernica RpV č. 02**

**OBSAHOVÁ NÁPLŇ LÍDERSKEJ RANGERSKEJ ŠKOLY**

**A**

**KOMPETENČNÝ PROFIL PRE HODNOSŤ LÍDER**

|  |  |  |  |
| --- | --- | --- | --- |
| **História predošlých verzií** | | | |
| **číslo verzie** | **účinnosť od** | **účinnosť do** | **autor** |
| 01 |  | 16. 10. 2020 |  |
| 02 | 16. 10. 2020 |  | Lucia Demková, Veronika Mrňová |
| 03 |  |  |  |
|  |  |  |  |
|  |  |  |  |

|  |  |  |
| --- | --- | --- |
| **Zoznam príloh** | | |
| **číslo** | **názov prílohy** | **počet strán** |
| 01 | Obsahové náplne a kompetenčná profil pre hodnosť Líder | 9 |
|  |  |  |
|  |  |  |
|  |  |  |
|  |  |  |

**PREAMBULA**

Rada pre vzdelávanie (ďalej len „RpV“) v súlade s Organizačným poriadkom, Kapitolou 8 vydáva Internú smernicu RpV č. 02 (ďalej len „IS“) – Obsahové náplne líderskej rangerskej školy (ďalej len „LRŠ”) a kompetenčný profil pre hodnosť líder.

**ÚVODNÉ USTANOVENIA**

**I. Účel vydania IS**

1. Cieľom vydania tejto IS je zjednotenie obsahových náplní a kompetenčného profilu pre hodnosť Líder.

**VŠEOBECNÉ A OSOBITNÉ USTANOVENIA**

**II. Časové dotácie tém**

1. Uvedené časové dotácie pri témach sú minimálne. Vzdelávací tím LRŠ si ich môže podľa potreby navýšiť.
2. Vzdelávací tím pripravuje vzdelávaciu zložku LRŠ podľa nasledujúceho kľúča pre časovú dotáciu:
3. min. 25 hodín povinných tém obsahovej náplne
4. min. 2 hodiny povinne voliteľných tém (vzdelávací tím si vyberie z tém, ktoré sú uvedené v prílohe tejto internej smernice alebo podľa vlastných potrieb pripraví tému, ktorú chce zaradiť do povinne voliteľných tém. Tú predloží predsedovi RpV na doplnenie do prílohy, aby sa tak stala súčasťou ponuky aj pre iné vzdelávacie tímy LRŠ). Povinne voliteľné témy sú prostriedkom na ďalší rozvoj účastníkov LRŠ a zároveň dávajú možnosť líderským rangerským školám špecializovať sa na konkrétnu oblasť.

**III. Obsahová náplň líderskej rangerskej školy a kompetenčný profil jej absolventa**

1. Každá téma obsahuje:

* názov témy
* min. časovú dotáciu
* konkrétnu obsahovú náplň
* kompetencie pre danú tému
* spôsob overenia

1. Obsahové náplne a kompetenčný profil pre hodnosť Líder sú uvedené v tabuľke Prílohy 1 tohto dokumentu.
2. Formulár Potvrdenie o ukončení líderskej činnosti, Potvrdenie o ukončení líderskej rangerskej školy a Potvrdenie o splnení podmienok účasti na líderskej skúške bez absolvovania líderskej rangerskej školy majú vzdelávacie tímy dostupné v podkladoch RpV. Formuláre zároveň na vyžiadanie posiela tajomník RpV.
3. Vzdelávací tím LRŠ môže do obsahovej náplne zaradiť aj témy, ktoré sú vhodné a dôležité pre úspešnú prácu lídra či absolventa v jeho osobnom živote, bez ohľadu na to, či sa budú skúšať alebo nie.
4. Formy overenia sú:
5. Odporúčanie tímu - Vzdelávací tím sám určuje spôsob sledovania nadobúdania kompetencie účastníkmi LRŠ: praktické zadanie, diskusia, aktivity, samoštúdium, kladenie otázok počas prednášky a spätná väzba od účastníkov prednášky atď. Nadobudnutie týchto kompetencií sa potvrdzuje podpísaním Potvrdenia o absolvovaní LRŠ. V prípade účasti na líderských skúškach bez absolvovania LRŠ odporúča osoba daná kapitolou 8 OP SLSK.
6. Líderská činnosť - Kompetencie účastníci nadobúdajú prostredníctvom realizácie líderskej činnosti. Nadobudnutie týchto kompetencií sa potvrdzuje podpísaním Potvrdenia o ukončení líderskej činnosti kandidáta na líderskú skúšku.
7. Skúšky: teoretická otázka/modelová situácia - Nadobudnutie kompetencie sa deklaruje pred skúšobnou komisiou. Konkrétnu formu líderskej skúšky určuje kapitola 8 Organizačného poriadku SLSK.

**ZÁVEREČNÉ A ZRUŠOVACIE USTANOVENIA**

1. Táto interná smernica je záväzná pre všetkých členov SLSK.
2. Výnimku z konkrétnych bodov môže udeliť predseda RpV po dohode s tímom LRŠ.
3. Dátumom účinnosti tejto internej smernice ruší predošlá verzia Internej smernice RpV Obsahová náplň a časová dotácia líderskej rangerskej školy.

**Príloha č. 01: Obsahové náplne a kompetenčná profil pre hodnosť Líder**

|  |  |  |
| --- | --- | --- |
| Prierezové kompetencie | | |
| Líder: | | |
| Stotožňuje sa s princípmi, poslaním a výchovnou metódou. |  | odporúčanie tímu |
| Správa sa priateľsky a empaticky. |  | odporúčanie tímu |
| Dokáže sa zapojiť do aktivity. |  | odporúčanie tímu |
| Uvedomuje si svoje silné a slabé stránky, pracuje na svojom osobnom raste. |  | odporúčanie tímu |
| Vie prijať konštruktívnu kritiku. |  | odporúčanie tímu |
| Rešpektuje individualitu iných ľudí. |  | odporúčanie tímu |
| Dokáže byť aktívny a nápomocný pri činnosti oddielu. |  | líderská činnosť |
| Pozná členov svojho oddielu. |  | líderská činnosť |
| Ovláda prvú pomoc v min. rozsahu odborky Prvá pomoc, zelený stupeň. |  | certifikát/odborka |

|  |  |
| --- | --- |
| **Osobnosť lídra a jeho životný štýl** | 60 |
| * postavenie lídra v oddiele, jeho poslanie a povinnosti ako člena oddielovej rady, kompetencie a oprávnenia * správanie sa podľa rangerského hesla „Veď príkladom“ (líder ako vzor); nezneužívanie autority * možnosti činnosti a funkcií na oddielovej a zborovej úrovni - radca, organizátor, správca webu, technické zabezpečenie… * možnosti jeho ďalšieho rozvoja, napredovania a vzdelávania | |
| **Líder:** | **Forma overenia** |
| Uvedomuje si dôležitú úlohu lídrov v oddiele, v zbore a v rôznych funkciách a pozná ich kompetencie a oprávnenia. Dokáže si z nich vybrať takú, v ktorej sa cíti komfortne | Odporúčanie tímu, modelová situácia |
| Rozumie významu vzdelávania a osobného napredovania. | Odporúčanie tímu |
| *Miesto na poznámky* | |

|  |  |
| --- | --- |
| **Motivácia** | 45 |
| * zásady, výhody a nevýhody používania odmien a trestov * formy odmien a trestov * prirodzený dôsledok, objektívny dôsledok vs. odmeny a tresty * význam a formy oceňovania v skautingu (7 ľalií, Skaut roka, oddielové/zborové/oblastné oceňovanie...) | |
| **Líder:** | **Forma overenia** |
| Rozlišuje a dokáže využívať rôzne spôsoby motivácie na základe situácie, resp. potreby detí. | skúšky - teoretická otázka |
| Pri využívaní odmien a trestov nezneužíva svoje postavenie. | odporúčanie tímu |
| Pozná výhody a nevýhody používania odmien a trestov a dokáže ich primerane využiť v praxi. | odporúčanie tímu |
| Dokáže smerovať radcov ako pracovať pri výchove s prirodzenými dôsledkami konania členov bez potreby trestov. | odporúčanie tímu/skúšky - teória |
| *Miesto na poznámky* | |

|  |  |
| --- | --- |
| **Fungovanie tímu** | 60 |
| * rozdiel medzi tímom a skupinou * roly v tíme * zásady spolupráce v tíme | |
| **Líder:** | **Forma overenia** |
| Dokáže vysvetliť základy tímovej spolupráce (rozdiel medzi skupinou a tímom, roly v tíme, zásady spolupráce). | skúšky - teoretická otázka |
| Dokáže efektívne pracovať a budovať fungujúce vzťahy v tíme oddielovej rady alebo v inom tíme. | odporúčanie tímu |
| Dokáže viesť tím pri tvorbe krátkodobého podujatia (napr. trojdňovka). | líderská činnosť |
| *Miesto na poznámky* | |

|  |  |
| --- | --- |
| **Určovanie cieľov a ich vyhodnotenie** | 60 |
| * prostriedok verzus cieľ * určovanie SMART cieľov * základy projektového manažmentu (problém – cieľ - aktivity) = určenie a definovanie problému - nastavenie cieľa, ktorý bude riešiť problém, zvolenie vhodnej aktivity, ktorou daný cieľ dosiahnem * cieľová skupina (jej definovanie a význam pri určovaní cieľov) * sledovanie cieľov vo výchove * motivácia na dosiahnutie cieľa | |
| **Líder:** | **Forma overenia** |
| Dokáže formulovať krátkodobé ciele, nastaviť ich úroveň vzhľadom na cieľovú skupinu a relevantne zhodnotiť ich napĺňanie. | skúšky - teoretická otázka  líderská činnosť |
| *Miesto na poznámky* | |

|  |  |
| --- | --- |
| **Hodnotenie a reflexia** | 60 |
| * hodnotenie a reflexia ako nástroje na zlepšovanie kvality * využitie hodnotenia a reflexie v oddielovom živote * monitoring, evaluácia (inf. znalosť) | |
| **Líder:** | **Forma overenia** |
| Dokáže vybrať vhodnú formu a viesť hodnotenie akcie a reflexiu aktivity. | líderská činnosť |
| Dokáže pracovať s nástrojom Hodnotenie kvality oddielu. | odporúčanie tímu |
| *Miesto na poznámky* | |

|  |  |
| --- | --- |
| **Budovanie oddielovej identity** | 45 |
| * význam oddielovej identity * zložky oddielovej identity (názov, znak, tradície a rituály, insígnie) a ich využívanie v praxi * budovanie a udržiavanie oddielovej identity | |
| **Líder:** | **Forma overenia** |
| Dokáže primerane budovať oddielovú identitu (oddielové symboly, tradície, rituály...). | skúšky - teoretická otázka a odporúčanie tímu |
| *Miesto na poznámky* | |

|  |  |
| --- | --- |
| **Piliere skautingu** | 75 |
| * predstavenie pilierov skautingu na príkladoch a ich význam * poslanie * princípy * výchovná metóda | |
| **Líder:** | **Forma overenia** |
| Dokáže pomenovať a vysvetliť poslanie, princípy, časti výchovnej metódy skautingu. | skúšky - teoretická otázka |
| Dokáže zapracovať sľub a zákon do činnosti oddielu. | odporúčanie tímu |
| *Miesto na poznámky* | |

|  |  |
| --- | --- |
| **Rovnošata a vystupovanie skauta** | 30 |
| * zásady nosenia rovnošaty a jej význam v skautingu * skautské šatky a spôsob ich nosenia * vhodné vystupovanie a vonkajšia prezentácia skauta (nevhodné oblečenie a nevhodná kombinácia s rovnošatou) | |
| **Líder:** | **Forma overenia** |
| Riadi sa zásadami vystupovania skauta a prezentácie na verejnosti. | skúšky - modelová situácia |
| Pozná skautskú rovnošatu. | odporúčanie tímu |
| *Miesto na poznámky* | |

|  |  |
| --- | --- |
| **Vývinová psychológia** | 60 |
| * špecifiká vekových kategórií (vĺčatá, skauti, rangeri) * zmena spôsobu vedenia v závislosti od situácie, pohlavia a od vekovej skupiny, ktorú vedieme (situačné vedenie) * možnosti kladenia záťaže podľa vekových kategórií (fyzickej, psychickej, dostatok spánku, oddych) * prispôsobenie programu danej vekovej kategórii a záujmy dnešných detí * formy prístupu k deťom v rôznom veku a rozoznanie neštandardného správania a postupy ako to vyriešiť | |
| **Líder:** | **Forma overenia** |
| Pozná charakteristiku jednotlivých vekových kategórií a ich vývinové špecifiká. Tieto poznatky dokáže využiť v praxi. | skúšky - teoretická otázka |
| Pozná potreby a záujmy dnešných detí v spoločnosti. | skúšky - teoretická otázka |
| Dokáže spozorovať, že člen sa správa neštandardne. Vie, ako má v takomto prípade postupovať. | skúšky - modelová situácia |
| *Miesto na poznámky*  *Tip: Odporúčame počas prednášky použiť aj rôzne modelové situácie “z praxe”, napr.: chlapec na tábore má erekciu (počas kúpania/ráno) a dievčatá si to všimnú a začnú sa mu smiať…; dievča počas menštruácie si nevšimne, že jej pretiekla menštruačná krv cez spodné prádlo a chlapci si z nej začnú robiť srandu (prípadne dievča dostalo po prvýkrát menštruáciu sprevádzanú aj bolesťami/kŕčmi). Odporúčame nevyčleňovať pri riešení týchto modeloviek účastníkov na dievčenskú a chlapčenskú skupinu, ale dbať na to, aby všetci účastníci vedeli, ako v oboch prípadoch postupovať v prípade, že sa v praxi dostanú do podobnej situácie a nebude možnosť požiadať o pomoc niekoho opačného pohlavia.* | |

|  |  |
| --- | --- |
| **Výchovný program** | 75 |
| * základ výchovného programu – aktívny občan a všestranne rozvinutá osobnosť * 6 oblastí rozvoja – ich význam a miesto v oddielovom živote * výchovný program = programová ponuka a samostatná činnosť družín/oddielov * programová ponuka vĺčat, skautov a rangerov (stupne napredovania, odborky, výzvy, voľné programové moduly, najvyššie programové ocenenia) a jej význam v napĺňaní poslania SLSK * základy práce s programovou ponukou – ako uviesť prvok, sledovať ho počas plnenia a vyhodnotiť ho/osláviť na záver * individuálne osobné napredovanie a jeho plánovanie * práca s heslami vekových kategórií v rámci výchovy * Medzinárodná cena vojvodu z Edinburghu (význam, zapojenie sa, prepojenie s Rangerským horizontom) * špecifiká vodnoskautského programu pre vĺčatá, skautov a rangerov | |
| **Líder:** | **Forma overenia** |
| Dokáže prispôsobiť prvky programu individualite členov (Nováčik a stupne napredovania, odborky, výzvy, VPM – pre jednotlivé vekové kategórie) a zároveň pozná svoje právomoci pri zmene výchovného programu. | modelovka |
| Rozumie výchovnému programu a jeho prepojenosti so 6 oblasťami rozvoja. | skúšky - teoretická otázka |
| Dokáže uviesť programový prvok do oddielového/družinového života, sledovať jeho plnenie a vyhodnotiť/osláviť to na záver. Dokáže radcom pomôcť s implementáciou programových prvkov. | skúšky - teoretická otázka |
| *Miesto na poznámky* | |

|  |  |
| --- | --- |
| **Základy dramaturgie programu** | 150 |
| * veľká a malá dramaturgia – rozdelenie (v rámci malej dramaturgie aj spôsoby rozdeľovania hráčov, ich výhody a nevýhody, prostredie a jeho význam) * základy tvorby programu a dramaturgie (dramaturgické zásady) * leitmotív, symbolický rámec, pulzný princíp, krivky výkonnosti * maticový a bodový scenár trojdňového podujatia * tvorba aktivity (typológia aktivít, hodnotenie) * zdroje a námety na programovú činnosť | |
| **Líder:** | **Forma overenia** |
| Dokáže vhodne vybrať alebo vytvoriť a zorganizovať aktivitu (zložitejšia, etapová, štruktúrovaná...) s ohľadom na cieľovú skupinu a jej veľkosť. | skúšky - teoretická otázka  líderská činnosť" |
| Pri tvorbe oddielového programu vie využiť libreto, leitmotív, symbolický rámec a dbá na pulzný princíp, krivky výkonnosti a ostatné dramaturgické zásady. | skúšky - teoretická otázka  líderská činnosť" |
| Dokáže zapojiť do programu všetky oblasti rozvoja. | líderská činnosť" |
| *Miesto na poznámky*  *V rámci prednášky sa možno zamerať aj na improvizáciu napr. v rámci riešenia modelovej situácie:*  Na oddielovú víkendovku, ktorú máš na starosti prišli len 3 deti namiesto 20 nahlásených. | |

|  |  |
| --- | --- |
| **Učenie sa činnosťou** | 60 |
| * zážitková pedagogika (cieľ, výhody, nevýhody) * učenie sa činnosťou v programe a napredovaní členov * Kolbov cyklus * zóna komfortu – zóna ohrozenia, psychická a fyzická bezpečnosť * aktivity s prvkami zážitkovej pedagogiky (spôsob výberu a zaradenia aktivity do programu, druhy, realizácia, vyhodnotenie aktivít) * skautská prax | |
| **Líder:** | **Forma overenia** |
| Vie, ako do programu pre družinu a oddiel zapojiť učenie sa činnosťou. | skúšky - teoretická otázka |
| Pozná základné pravidlá zážitkovej pedagogiky (Kolbov cyklus učenia, zóny komfortu a ohrozenia) a dokáže ich aplikovať do praxe. | skúšky - teoretická otázka, odporúčanie tímu |
| Ovláda základné zručnosti skautskej praxe a dokáže ich naučiť členov oddielu. | odporúčanie tímu |
| *Miesto na poznámky* | |

|  |  |
| --- | --- |
| **Symbolický rámec a etapové hry** | 60 |
| * význam, typy a formy symbolického rámca pre vekové kategórie, riziká náročných symbolických rámcov * etapová hra ako prostriedok na dosiahnutie cieľa, nie cieľ samotný * tvorba etapovej hry (zásady tvorby, zapracovanie symbolického rámca) | |
| **Líder:** | **Forma overenia** |
| Vie popísať význam symbolického rámca pre jednotlivé vekové kategórie. | skúšky - teoretická otázka |
| Dokáže vybrať pre cieľovú skupinu vhodný symbolický rámec. | odporúčanie tímu a líderská činnosť |
| Dokáže vytvoriť etapovú hru pre oddiel, v ktorom pôsobí. | líderská činnosť" |
| *Miesto na poznámky* | |

|  |  |
| --- | --- |
| **Duchovno v skautingu** | 60 |
| * miesto sľubu a zákona v duchovnom rozvoji * formy duchovného programu v oddielovom živote a jeho význam * tvorba duchovnej aktivity pre oddiel, psychická bezpečnosť a tolerancia pri tvorbe duchovného program * zdroje na kvalitné a overené duchovné aktivity/napredovanie (výchovný program, knihy, weby, články...) | |
| **Líder:** | **Forma overenia** |
| Rozumie významu duchovna v skautingu a vie, prečo je jeho rozvoj dôležitý. | skúšky - teoretická otázka |
| Dokáže pre oddiel pripraviť a zrealizovať aktivitu zameranú na duchovný rozvoj s ohľadom na psychickú bezpečnosť účastníkov. | odporúčanie tímu |
| *Miesto na poznámky*  *Tip: Súčasťou prednášky môže byť aj skupinové riešenie rôznych modelových situácií, napr.: Tvoj rovesník z rangerskej družiny sa odmieta zúčastniť aktivity zameranej na duchovno. Napriek ekumenickému zameraniu tvrdí, že on predsa nie je žiaden pánbožkár, v Boha neverí a duchovné aktivity sú strata času. Svoj názor prezentuje i pred mladšími členmi vášho oddielu.* | |

|  |  |
| --- | --- |
| **Život v prírode - využitie prírody vo výchove/skautingu** | 45 |
| * skauting a príroda (vzťah, čím je príroda pre skautov...) * príklady na aktivity v prírode * využitie prírody v oddielovom programe a v procese výchovy v skautingu | |
| **Líder:** | **Forma overenia** |
| Rozumie významu života v prírode pre oddiel a jednotlivca v skautingu. | skúšky - teoretická otázka |
| Dokáže pripraviť program pre oddiel, v ktorom využije prírodu. | odporúčanie tímu |
| *Miesto na poznámky* | |

|  |  |
| --- | --- |
| **Globálne vzdelávanie** | 60 |
| * význam globálneho vzdelávania (cieľ GV, prepojenie globálneho vzdelávania so skautingom a bežným životom) * tematické okruhy globálneho vzdelávania a ich vzájomné prepojenia (ciele udržateľného rozvoja, globalizácia, aktívne občianstvo, kritické myslenie...) * zapojenie globálneho vzdelávania do programu (príklady aktivít, zdroje inšpirácií z národnej a medzinárodnej úrovne) | |
| **Líder:** | **Forma overenia** |
| Rozumie dôležitosti vzdelávania o globálnych témach a miesta skautov v ňom. | odporúčanie tímu |
| Vie, kde hladať inšpirácie na aktivity zamerané na globálne témy, ktoré môže zapojiť do skautskej činnosti | odporúčanie tímu |
| *Miesto na poznámky*  *Tip: Globálnemu vzdelávaniu v SLSK sa venujú napr.: Globálne vzdelávanie (tím), vzdelávací tím Moruša, Sympózium (tematické diskusie), Skautský inštitút na Slovensku (tematické diskusie), projekt MEMS. Výzva Zelený život…*  *Tip2: Odporúčame prizvať na túto prednášku inštruktorov globálneho vzdelávania.* | |

|  |  |
| --- | --- |
| **Riziká doby** | 45 |
| * význam témy riziká doby v súčasnosti a potreba o nej komunikovať * ako pomôcť tým, ktorí s nimi majú problém a prevencia * vybraná téma z oblasti Riziká doby (závislosti, nenávistné prejavy...) | |
| **Líder:** | **Forma overenia** |
| Dokáže vhodným spôsobom pracovať s témou riziká doby v oddiele a pomôcť členom vyrovnávať sa s týmito rizikami. | skúšky - modelová situácia a odporúčanie tímu |
| *Miesto na poznámky*  *Tip: prednášateľ si môže vybrať jednu tému, ktorej sa bude bližšie na prednáške venovať a demonštruje na nej, ako zapojiť tému „riziká doby“ do činnosti.*  *Téma kritického myslenia: napr.* | |

|  |  |
| --- | --- |
| **Celoročná činnosť oddielu a oddielové akcie** | 90 |
| * rôznorodosť programu počas roka * využitie ročných období v programe * plánovanie akcie, postup plánovania, ciele akcie * úskalia realizácie akcie, predstava vs. realita, hodnotenie akcie s účastníkmi a s realizačným tímom * hodnotenie splnenia cieľa akcie * výlety a výpravy v oddielovom programe * kalendár akcií; tradičné akcie vs. nové akcie, primeraný počet akcii | |
| **Líder:** | **Forma overenia** |
| Dokáže nadobudnuté vedomosti aplikovať do praxe pri tvorbe, realizácii a vyhodnotení trojdňového podujatia pre deti a mládež. | líderská činnosť |
| Vie zorganizovať výlet a výpravu so zreteľom na účastníkov (naplánovať trasu, program prispôsobiť počasiu, pripraviť potrebnú výbavu...). | líderská činnosť |
| Dokáže naplánovať ciele oddielu na dlhšie obdobie podľa možnosti a schopnosti členov. Dokáže zostaviť kalendár akcií a vhodným spôsobom ho poskytnúť členom oddielu, rodičom... | líderská činnosť |
| *Miesto na poznámky* | |

|  |  |
| --- | --- |
| **Bezpečnosť a hygiena** | 45 |
| * miera prípustného rizika * pravidlá bezpečnosti (v klubovni, v telocvični, v teréne, na akciách, pri kúpaní a cestovaní; práca s ohňom) * dodržiavanie hygienických zásad na akciách * záťažové normy * poistenie na výlet do hôr * lekárnička na akcii | |
| **Líder:** | **Forma overenia** |
| Dokáže vhodným a zrozumiteľným spôsobom komunikovať členom oddielu pravidlá bezpečnosti a hygieny, ktorými sa sám riadi. | skúšky - teoretická otázka |
| Dokáže zvážiť potenciálne riziká a snaží sa im predchádzať. | skúšky - modelová situácia |
| *Miesto na poznámky* | |

|  |  |
| --- | --- |
| **Krízové situácie** | 45 |
| * odhad možného rizika * rozhodovanie, zachovanie pokoja * riešenie modelových krízových situácií | |
| **Líder:** | **Forma overenia** |
| Pozná postup, ako sa zachovať v prípade krízových situácií v oddiele a aké odporúčané postupy sú v Slovenskom skautingu. | skúšky - teoretická otázka, modelová situácia |
| *Miesto na poznámky* | |

|  |  |
| --- | --- |
| **Organizačná štruktúra a základné dokumenty SLSK** | 45 |
| * Náčelníctvo, Ústredie Slovenského skautingu a nižšie organizačné zložky (inf. znalosť) * Stanovy SLSK a Organizačný poriadok (význam, rozdiel a ich dostupnosť pre členov SLSK) * nové zmeny na národnej a regionálnej úrovni | |
| **Líder:** | **Forma overenia** |
| Pozná organizačnú štruktúru Slovenského skautingu na miestnej, regionálnej a národnej úrovni a čo jednotlivé zložky zastrešujú a poskytujú. | skúšky - teoretická otázka |
| Má základné vedomosti o Stanovách a Organizačnom poriadku Slovenského skautingu a vie, kde sú dostupné. | skúšky - teoretická otázka |
| *Miesto na poznámky* | |

|  |  |
| --- | --- |
| **Oddielová administratíva a financie** | 60 |
| * skautský informačný systém Tee-pee (riadenie oddielovej jednotky a potrebné úkony v nej, zoznam členov a ich profily, základy GDPR) * spravovanie akcie v Tee-pee (vytvorenie udalosti, prezenčná listina, vykázanie podujatia) * nový člen a registrácia (prihláška na skauting, registrácia v Tee-pee) * vedenie pokladne, pokladničné doklady * cestovný výkaz * Hodnotenie kvality * význam jednotlivých administratívnych úkonov | |
| **Líder:** | **Forma overenia** |
| V spolupráci s vodcom dokáže zaistiť administratívnu agendu oddielu (prihláška na skauting, registrácia oddielu, prezenčná listina, záverečná správa, pokladničné doklady) s prihliadnutím na ochranu osobných údajov. | odporúčanie tímu |
| Vie používať skautský informačný systém Tee-pee na úrovni oddielu. | odporúčanie tímu |
| Dokáže pracovať s nástrojom Hodnotenie kvality oddielu. | odporúčanie tímu |
| *Miesto na poznámky* | |

|  |  |
| --- | --- |
| **Komunikácia, skautské PR a informačné zdroje** | 60 |
| * zásady vhodnej komunikácie * komunikácia v oddielovej rade,s členmi oddielu a s rodičmi * skautské médiá: časopisy, Skautské zvesti, web a sociálne siete * základné zásady spravovania udalosti a fanpage na sociálnej sieti * skautské PR (tvorba plagátov, zásady komunikácie navonok, udalosť a fanpage na sociálnej sieti, propagačné materiály) | |
| **Líder:** | **Forma overenia** |
| Dokáže prispôsobiť komunikáciu jej prijímateľovi (členovia oddielu, oddielový/zborový vodca, rodič,) a situácii. | skúšky - modelová situácia a teoretická otázka |
| Dokáže vytvoriť fungujúcu komunikačnú sieť na úrovni oddiel, družina, rodič. (plagát, social. siete, propagačné materiály...) | odporúčanie tímu |
| Pozná skautské médiá a má prehľad, ktoré informácie v nich môže nájsť. | skúšky - teoretická otázka |
| *Miesto na poznámky*  *Poznámka: V prípade druhej kompetencie je potrebné akceptovať, ak líder nie je/nechce/nemá záujem fungovať na sociálnych sieťach.* | |

|  |  |
| --- | --- |
| **Medzinárodný rozmer skautingu** | 45 |
| * skauting ako celosvetové bratské a sesterské hnutie * medzinárodná dimenzia v programe (výhody, jej význam v našej činnosti a v organizácii) * zahraničná ponuka (centrá, akcie: jamboree WSJ, CEJ a i., Intercamp, kurzy, odborky) * zahraniční komisári a spojky * špecifiká iných skautských organizácií (kultúrne, národné, náboženské...) | |
| **Líder:** | **Forma overenia** |
| Uvedomuje si skauting ako celosvetové hnutie. | odporúčanie tímu |
| Má prehľad o zahraničnej ponuke a na jej základe dokáže priniesť medzinárodnú dimenziu do programu | odporúčanie tímu |
| *Miesto na poznámky* | |

|  |  |
| --- | --- |
| **Vzdelávací systém** | 60 |
| * vzdelávací systém (stupne, vzdelávacie moduly a voľné vzdelávacie kurzy) – rozdiely, základná charakteristika a význam vzdelávania vo všeobecnosti * hodnosti (radca, líder, vodca, inštruktor), ich insígnie a spôsob získania hodnosti * rozdiel medzi vedúcim a vodcom * skúšky v systéme RpV – radcovské skúšky (náplň skúšok RK; základy skúšania) * vzdelávacia ponuka SLSK a iné možnosti vzdelávania pre lídrov a členov oddielu (podľa veku, zamerania činnosti, potreby) | |
| **Líder:** | **Forma overenia** |
| Dokáže odporučiť členom oddielu vhodný spôsob vzdelávania (stupeň, modul, kurz...) s ohľadom na ich skúsenosti, možnosti a potreby oddielu. | odporúčanie tímu |
| Pozná vzdelávací systém SLSK. | skúšky - teoretická otázka |
| Pozná princíp a priebeh radcovských skúšok a dokáže zastávať pozíciu člena skúšobnej komisie. | skúšky - modelová situácia |
| *Miesto na poznámky* | |